Coronavirus shtyn Festivalin e Filmit në Kanë
Festivali i Filmit në Kanës, ndër më prestigjiozët e industrisë kinematografike, ka shtyrë edicionin e 73-të për shkak të pandemisë së coronavirusit.
Organizatorët e festivalit, i cili do të mbahej në datat 12-23 maj, thanë të enjten se kanë planifikuar ta shtyjnë festivalin deri në fillim të korrikut.
"Po mendojmë disa hipoteza për të ruajtur festivalin, kryesorja është një shtyrje e datës", thuhej përmes një deklarate.
Organizatorët deri më tani kanë bërë çmos për mos ta anuluar festivalin e Kanës. Prej disa javësh, ata i janë shmangur pyetjeve për procesin e përzgjedhjeve të filmave, por teksa pandemia vazhdon të përhapet në Francë u bë e pashmangshme që një festival që mbledh emrat më të famshëm të botës së kinemasë në Francë të mos anulohej.
Të shtunën, kryeministri Edouard Philippe urdhëroi mbylljen e restoranteve, bareve dhe kinemave në kuadër të masave të distancës sociale për të luftuar virusin.
Festivalë të tjerë filmash që janë anuluar janë South by Southwest dhe Festivali i Filmit Tribeca.
Lexoni gjithashtu: